als_Latn dik_Latn tur_Latn
Rezultatet e zgjedhjeve të parakohshme në Kosovë kanë përcaktuar koalicionin ‘PAN’ ku marrin pjesë partitë PDK-AAK-NISMA, si fituesin e këtyre zgjedhjeve.
Kryeministri i ri i Kosovës do të jetë kësisoj kandidati i deklaruar i këtij koalicioni, Ramush Haradinaj, i cili nuk ka pak kohë që është kthyer nga Franca, ku u gjykua pas një kërkese të Serbisë, e cila e akuzonte për krime lufte.
Kandidati për kryeministër i koalicionit PDK-AAK-Nisma, Ramush Haradinaj, tha se Kosova e ka kaluar sprovën me zgjedhjet e 11 qershorit dhe votuesit i kanë dhënë besimin këtij koalicioni.
Në vendin e dytë në mënyrë surprizë është renditur Lëvizja Vetëvendosja e drejtua nga Albin Kurti, kurse në të tretin vjen koalicioni LDK-AKR.
Deri tani janë numëruar më shumë se 92% e votave dhe me numërimin e kutive që kanë mbetur ende nuk pritet ndonjë ndryshim në renditjen e fituesve.
Agjencia e njohur e lajmeve ‘Reuters’, në raportin e bërë për zgjedhjet në Kosovë e ka cilësuar si befasues rezultatin e Vetëvendosjes, e cila renditet e dyta në këto votime.
Në këto votime ishin regjistruar 1 milion e 872 persona me të drejtë vote të cilët do të përcaktonin edhe të ardhmen qeverisëse të Kosovës dhe në garë për të siguruar vende në Kuvend morën pjesë 5 koalicione, 19 parti politike dhe 2 iniciativa qytetare.
Iish-kryeministri i Kosovës, Isa Mustafa, e ka pranuar humbjen dhe në një reagim ka theksuar se në këto zgjedhje ka mbizotëruar zëri i kundërshtimit, ndërsa ka shtuar se LDK në ditë vijim do të analizojë dhe vlerësojë rezultatet e zgjedhjeve dhe do të reflektojë në interes të anëtarësisë dhe të qytetarëve.
Reagime ka pasur edhe nga figura të tjera të rëndësishme në vend.
Kreu i Komuinës së Prishtinës, Shpend Ahmeti, i cili vjen nga radhët e Vetëvendosjes është shprehur mjaft i kënaqur me zgjedhjet kur shkruan:
‘Sot Kosova zgjohet me shpresë dhe se vetëm më dashni për vendin ka përparim. Falemnderit Prishtinë që i prive ndryshimeve para katër viteve dhe që na mbështete në çdo betejë dhe dje prapë tregove vendosmëri me këtë rritje kaq të madhe për VV.’
Ndërsa shkrimtari, publicisti e politikani, Veton Surroi, në një reagim në profilin e tij në Facebook ka thënë se me këtë votim, shumica e qytetarëve kanë deklaruar çlirimin e vendit nga kapja e Klanit Porto.
‘Ky është përvjetori më i rëndësishëm i çlirimit deri tani. Dje u manifestua vota evropiane e qytetarëve të Kosovës. Shumica kritike e qytetarëve të Kosovës, të prirë nga fryma e parimësisë dhe vendosmërisë së Vetëvendosjes, u deklaruan dje për çlirimin e vendit nga kapja e Klanit Pronto.’
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn